Det som i ettertid er blitt kalt hockeykøllegrafen, ble først presentert av klimaforskerne Michael E. Mann, Raymond S. Bradley og Malcolm K. Hughes i artikkelen «Global-scale temperature patterns and climate forcing over the past six centuries» (ofte forkorta til MBH1998), som stod i det anerkjente tidsskriftet i 1998. Grafen viser en rekonstruksjon av temperaturen på den nordlige halvkula fra år 1400 med en svært stor økning i temperaturen i siste halvdel av 1900-tallet, mens det i perioden før dette var mindre variasjoner.